**Ministru kabineta rīkojuma projekta**

**“Par finanšu līdzekļu piešķiršanu biedrībai “BEZVESTS.LV” no valsts budžeta apakšprogrammas "Nacionālo bruņoto spēku uzturēšana" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Netiek aizpildīts saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1. apakšpunktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar likuma “Likums par budžetu un finanšu vadību” I. nodaļu, valsts budžeta finansējumu ir iespējams saņemt uz līguma pamata vai tiesību akta deleģējuma kārtībā kā līdzekļu nodrošinājumu konkrētā valsts pārvaldes uzdevuma izpildei vai noteikta mērķa (projekta vai pasākuma) īstenošanai.Saskaņā ar likuma “Par valsts budžetu 2019. gadam” 53. pantu, Aizsardzības ministrijas (turpmāk – AM) budžeta ietvaros sadarbībai ar starptautiskajām un nevalstiskajām organizācijām nepieciešamo finansējumu un tā izlietojumu, nodrošinot iesaisti starptautiskās un nacionālās drošības stiprināšanā, nosaka Ministru kabinets.Ministru kabineta 2003. gada 29. aprīļa noteikumu Nr. 236 “Aizsardzības ministrijas nolikums” 5.15. apakšpunkta trešā viens daļa nosaka, ka Aizsardzības ministrija nodrošina normatīvo aktu izstrādi, kā arī valsts politikas ietvaros identificēto atbalsta virzienu īstenošanu nacionālās aizsardzības un drošības industrijas jomā.AM 2019. gada 17. aprīlī saņemta biedrības “BEZVESTS.LV” (turpmāk - biedrība) vēstule Nr. 1704/19-1 “Par atbalsta sniegšanu biedrības darbībai”, kurā biedrība informē par savu darbību bezvēsts pazudušu personu meklēšanā, sadarbību ar Valsts policiju, kā arī lūdz iespējamu AM atbalstu biedrības darbībai nepieciešamā aprīkojuma un apmācību kursu nodrošināšanai.Rīkojuma projekta spēkā stāšanās paredzēta normatīvajos aktos noteiktajā vispārējā kārtībā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  |  Saskaņā ar biedrības sniegto informāciju, to aktuālākā vajadzība bezvēsts pazudušu personu meklēšanai ir drons ar termisko kameru un līdz šim esot izmantots Latvijas uzņēmuma SIA “Atlas Aerospace” ražots lidaparāts. Biedrība lūdza izvērtēt iespēju nodot vienu no Nacionālo bruņoto spēku vajadzībām iepirktajiem SIA “Atlas Aerospace” droniem.  SIA “Atlas Aerospace” apstiprināja to ražotā drona civilās versijas iepriekšējo izmantošanu biedrības vajadzībām, kā arī iesniedza cenas piedāvājumu AtlasPro drona civilai versijai ar termiskās kameras opciju, kā arī vispārēju SIA “Atlas Aerospace” ražoto dronu civilās un militārās versijas salīdzinājumu, lai AM var pārliecināties, ka biedrības rīcībā nenonāk stratēģiskas nozīmes prece. Par iespējamiem tehniskiem izaicinājumiem attiecībā uz SIA “Atlas Aerospace” dronu nodošanu biedrībai ir veiktas konsultācijas un tika konstatēts ka nav iespējams nodot Nacionālo bruņoto spēku lietošanai paredzētos dronus, jo tie ir speciāli pielāgoti militāram lietojumam un uzskatāmi par stratēģiskas nozīmes preci, kuras atrašanās biedrības rīcība būtu pretrunā ar Stratēģiskas nozīmes preču aprites likumu. Vienlaicīgi SIA “Atlas Aerospace” drona civilajā versijā ir atsevišķas standartizētas sastāvdaļas, kas to padara daļēji savietojamu ar militārās versijas droniem (korpuss, mehāniskās sastāvdaļas un to rezerves komplekti, baterijas, bateriju lādētāji u.c.), kas nav uzskatāmas par stratēģiskas nozīmes precēm un kuru atrašanās biedrības rīcībā nerada drošības riskus. Atsevišķos gadījumos (piem., ar drona militāro versiju pazudušu personu meklēšanā vienlaicīgi piedaloties Nacionālo bruņoto spēku un biedrības pārstāvjiem), varētu rasties situācijas, kurās Nacionālie bruņotie spēki varētu izmantot biedrības aprīkojumu savām vajadzībām (piem., bateriju lādētājus), tādējādi veicinot attiecīgās meklēšanas operācijas efektivitāti. Ņemot vērā to, ka starp Nacionālo bruņoto spēku uzdevumiem ir glābšanas un meklēšanas funkcija un tās realizēšanai pārskatāmā nākotnē ir paredzēts iesaistīt arī Nacionālo bruņoto spēku iegādāto militāras nozīmes bezpilota lidaparātus, šādu līdzekļu piešķiršanu biedrībai pazudušu personu meklēšanas veicināšanai – var uzskatīt par valstij nepieciešamu funkciju veikšanu. AM tāpat ir saņemta Finanšu ministrijas 2019. gada 4. aprīļa vēstule Nr. 3.2.-2/2-2/1584 “Par atbalsta sniegšanu biedrības darbībai”, kurā Finanšu ministrija informē par biedrības saziņu ar Saeimas Budžeta un finanšu (nodokļu) komisiju, lūdzot AM palīdzību drona ar termisko kameru iegādei. Finanšu ministrija informē, ka no valsts budžeta līdzekļiem tiešā veidā netiek finansēta nevalstisko organizāciju darbība, taču vienlaicīgi Likums par budžetu un finanšu vadību nosaka, ka valsts budžeta finansējumu ir iespējams saņemt tiesību akta deleģējuma kārtībā kā līdzekļu nodrošinājumu noteikta mērķa (projekta vai pasākuma) īstenošanai. Finanšu ministrija tāpat informē, ka biedrībai – kā sabiedriskā labuma organizācijai – ir iespēja sadarboties ar AM.  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija. |
| 4. | Cita informācija |   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Biedrība “BEZVESTS.LV” |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekta izpilde tiks nodrošināta Nacionālo bruņoto spēku piešķirto valsts budžeta līdzekļu ietvaros no valsts budžeta programmas (22.12.00. apakšprogramma “Nacionālo bruņoto spēku uzturēšana”). |

Iesniedzējs:

Aizsardzības ministrijas valsts sekretārs Jānis Garisons

Brinkmane 67335233

helena.brinkmane@mod.gov.lv